Document ID: /roh_data/filtered/fineweb-2-filterrobots_roh.jsonl.gz/533

Cun 7 onns ha Frederic Cathomas cumenzà a dar golf sin la plazza da golf a Selva. Cun ils onns ha el survegnì dapli forza e scuvrì la fascinaziun per quai sport.
Oz abitescha Frederic Cathomas a Tenero e frequenta il gimnasi da sport a Locarno. Uschia po el cumbinar scola e sport. Frederic siemia da daventar in profi golfist, è dentant fitg realistics e sa con grev che quai è per in giugader da golf svizzer.
Avant ch’el è sa decidì per il golf era Frederic Cathomas in skiunz. Durant in onn è el schizunt stà commember dal SST, il team da skis Surselva.